rlitschk/wikidir huggingface dataset:
Dr LuK Cup Biil isch e Radränne gsi, wu vu 1996 bis 2003 z Biil uusdrait woren isch. Dr LuK-Cup isch vum Wältverband UCI in dr Kategori 1.2 gfiert wore. Hauptsponsor isch dr Automobilzueliferer LuK Gruppe gsi. Des Eidagesränne het uf rund 194 km rund um d Stadt Biil gfiert. 2004 isch dr LuK Cup nimi durgfiert wore, derfir isch z Biil derno unter em Name LuK Challenge s Baarzytfahre veraastaltet wore, wu vu 1968 bis 1992 z Bade-Bade un vu 1993 bis 2003 z Karlsrueh uusdrait woren isch. 2006 het LuK no zahlryyche Dopingfälle im Radsport syy Sponsoring yygstellt. 2003 Matthias Kessler 2002 Davide Rebellin 2001 Geert Verheyen 2000 Gianni Faresin 1999 Pawel Tonkow 1998 Piotr Ugrumow 1997 Jan Ullrich 1996 Robbie McEwen LuK cup uf cyclingarchives.com
Dr Michael Rich (* 23. Septämber 1969 z Fryybeg) isch e ehmolige dytsche Radrännfahrer. Dr Rich isch syter anne 1999 fir dr dytsch Profiradrännstaal Team Gerolsteiner gfahre un het as Zytfahrspezialischt gulte. Dervor isch er fir d Mannschafte vum RVC Reute, RSV Öschelbronn, Histor-Öschelbronn, Schauff-Öschelbronn un s Team Saeco gfahre, derzue aber au 1994 mit ere Stagiaire-Lizänz fir s Team Telekom. Dr Michael Rich het insgsamt fimf dytschi Meischtertitel im Zytfahre chenne erringe, zletscht im Juni 2005. Bi dr Olympische Spil 1992 z Barcelona isch er mit em 100km-Stroße-Vierer Olympiasiiger wore. Bi dr Zytfahr-WM isch er drejmol uf dr zweit Blatz chuu (2000, 2002, 2004) un eimol uf dr dritt (2003). Derzue het er di bode letschte Uusdragige vum franzesische Zytfahr-Klassiker GP des Nations 2003 un 2004 gwunne. Bi dr Dytschland Tour 2004 het er s Uftaktzytfahre gwunne mit 25 Sekunde Vorsprung vor em Jan Ullrich un het dodermit s Geel Trikot iberchuu, wun er aber derno uf dr dritte Etappe an dr speter Gsamtsiiger Patrik Sinkewitz wider verlore het. Syyni greschte Erfolg bi Rundfahrte sin der Gwinn vu dr Tour de la Somme 1999 un vu dr Bayern-Rundfahrt 2002, 2003 un 2005. 2005 het dr Rich au d Rheinland-Pfalz-Rundfahrt
Der Sozialismus isch näbem Liberalismus und em Konservatismus eini vo de drei grosse politische Ideologie, wo im 19. Johrhundert entstande sii. Der Begriff isch nie eidütig definiert gsi, isch auerdings erschtmaus aus überbegriff für kollektivi ideä brucht wordä. Später isch dr Begriff starch vom Karl Marx uh em Kommunismus prägt wordä, wo lut marx, äh form vo sozialismus isch. Dr Begriff het abr scho früech vo de sozialdemokratischen Bewegige, wo nume reformerisch gsi si und der Parlamentarismus und d Demokratie akzeptiert hai, bis zu kommunistisch-totalitäre oder autoritäre System (Realsozialismus), wo revolutionär entstande si, e Hufe Varianten umfasst. Hüt wird dr Begriff Sozialismus houptsächlech aus Ideologie, wo dr Bsitz vodä Produktionsmittu dürt Arbeiter(-klass) odr generell soziale Bsitz vo dä Produktionsmittu befürwortet, verwändet und definiert. Ds isch ä sehr lockeri defintion, was drmit ztüe het, ds dr Begriff Sozialismus vorauem oh aus Überbegriff für Ideologie wo soziale Bsitz übrd Produktionsmittu beinhaute vrwändet wird. Ds wäre z. B. dr bereits erwähnti Kommunismus, d'Sozialdemokratie, demokratische Sozialismus augemein bis hin zum Anarchismus. D Sozialiste bedone bsunders d Grundwärt Gliichheit, Grächtigkeit und Solidarität und lege meistens Wärt uf en ängi Wächselbeziehig zwüsche praktische soziale Bewegige und der theoretische Gsellschaftskritik, zum beidi mitenand in Richtig von ere
S Team Gerolsteiner isch e Radsportteam gsi, wu s vu 1998 bis 2008 gee het un wu vum Getränkehärsteller Gerolsteiner Brunnen finanziert woren isch. D Mannschaft isch anne 1998 grindet wore un zerscht vum Dieter Koslar gleitet wore. Speter isch dr Hans-Michael Holczer Teamchef wore, dr erscht un zweet Sportli Leiter sin di ehmolige Radsportler Rolf Gölz un Christian Henn gsi. Mit dr Verpflichtig vum Georg Totschnig anne 2001 isch em Team dr Gump in d GS-I-Kategori glunge. Fir s Jahr 2003 het s sich zem erschte Mol fir d Tour de France qualifiziert. In däm Johr het dr Ex-Profi Reimund Dietzen d Ufgab vum Sportlige Leiter vum Rolf Gölz ibernuu. Am 4. Septämber 2007 het Gerolsteiner bekannt gee, ass dr Verdrag, wu no bis Ändi 2008 glofen isch, nit verlengeret wird. E Noofolgersponsor isch nit gfunde wore, wäge däm het dr Teamchef Holczer am 28. Augschte 2008 d Uflesig vum Rännstaal zum Ämndi vu dr Saison 2008 mieße bekannt gee. Am 14. Oktober 2008 het s Team Gerolsteiner mitdeilt, ass sich dr Sponsor nit erscht zum Saisonändi us em Radsport zruckziet, sunder mit sofortiger Wirkig wäg dr positive Dopingprobe (A-Probe) vum Stefan Schumacher un em Bernhard Kohl bi dr
D Melinda Nadj Abonji (* 22. Juni 1968 z Bečej, SFR Jugoslawie, hite Serbie) isch e Schwyzer Schriftstelleri, Musikeri un Performeri. D Melinda Nadj Abonji het ihres Studium an dr Universität Zürich 1997 mit em Lizenziatsgrad abgschlosse. Si verfasst literarischi Text un het 2004 am Ingeborg-Bachmann-Wettbewärb z Klagenfurt teilgnoo. Si tritt au als Solo-Performeri uf und zämme mit em Rapper Jurczok 1001 als Musikeri (Gsang und Gyge). D Abonji läbt syt vil Johr z Züri. D Melinda Nadj Abonji isch Mitglid vom Verband Autorinnen und Autoren der Schweiz. Si het u. a. die Uuszeichnige überchoo: 1998 d Kulturell Uuszeichnig vom Kanton Züri, 2000 e Ufenthaltsstipendium vom Literarische Colloquium Berlin, 2001 dr Hermann-Ganz-Priis, 2004 e Anerkennigsgab vo dr Stadt Züri, 2006 e Wärchbytrag vo dr Stiftig Pro Helvetia und e Grenzgänger-Stipendium vo dr Robert Bosch Stiftig. 2010 isch ihre Roman Tauben fliegen auf veröffentlicht worde, wo si vo dr Familie Kocsis brichtet, wo zue dr ungarische Minderheit im Norde vo Serbie ghört un uf Züri übersidlet. Dr Roman isch mit em Dütsche Buechpriis 2010 und mit em Schwyzer Buechpriis uuszeichnet worde. Der Mann ohne Hals und Canal Grande. In: Renate Nagel, Regula Walser (Hrsg.): Sprung auf die Plattform. Nagel & Kimche,
Àà Èè Ìì Òò Ùù Ǜǜ De Akzänt Gravis (vum latiinische gravis „schwär“) isch e diakriitischs Zeiche, wu e bstimmti Ussproch odder d'Bedonig vu'me-ne Vokal aazeigt. Er zeigt vu links obe noch rächts unte, isch also d'Spiegelig vum Akuut. Ὰὰ Ὲὲ Ὴὴ Ὶὶ Ὸὸ Ὺὺ Ὼὼ S Zeiche daucht zum erste Mol im Altgriechische im 3. Johrhundert v. Chr. uff. Er chunnt numme am Änd vum Wort vor un stoht für d'Bedonig vum Vokal. De βαρεῖα (bareía), wie-n-er im Griechische gnännt wird, isch sit de griechische Rächtschribreform vu 1976 nümi in Verwändig. Im Französische verändert de Gravis uff à, ù d'Ussproch nit, dient abber zur Unterscheidig vu Homophon: ça/çà, a/à, la/là, ou/où. Uff em è stoht de Akzänt für e Öffnig vum Vokal zu [ɛ]. De Büechstabe dönt gliich wie sälle mit em Zirkumflex (ê), unterscheidet sich abber dütlig vu é un e. S Italiänisch bruucht de Gravis uff à, è, ì, ò, ù numme am Wortänd. Meistens zeigt er di bedonti Silbe aa, in mänke Wortpaar nümmt mer en abber au zur Unterscheidig vu Wörter, wu gliich döne (da/dà, si/sì). E bedonts e wird abber numme dänn è gschribe, wenn's au [ɛ] gsait wird, für d'Ussproch [e] wird de
S Team Telekom (1991–2003), speter Team T-Mobile (2004–2007), isch e dytsch Profi-Radsportteam mit Sitz z Bonn gsi. Vorgänger vum Team isch s Team Stuttgart gsi, wu s bis Ändi 1990 gee het. Vu 1991 bis 2003 isch d Mannschaft mit em Sponsor Deutsche Telekom aadrätte. Vu 2004 bis 2007 isch s as Team T-Mobile gfiert wore, gnännt no dr Mobilfunkdochter vu dr Dytsche Telekom T-Mobile. Noofolgermannschaft ab 2008 sin s Team High Road un s Team Columbia-High Road. Bedribe wore isch s Team syt Aafangs 2006 dur d Olaf Ludwig Cycling GmbH. 2007 het dr Multimillionär Bob Stapleton mit syyre Bedryybergsellschaft Neue Straßen Sport GmbH, ere Dochter vu dr High Road Sports Inc., d Leitig vum Team ibernuu. Wel s Team in dr 1990er Johr dr einzig groß dytsch Rännstaal gsi isch un di beschte dytsche Fahrer bscheftigt gha het, het s Team Telekom langi as e Art „dytschi Radsport-Nationalmannschaft“ gulte. Di greschte Erfolg in d Siig bi dr Tour de France dur dr Bjarne Riis (1996) un dr Jan Ullrich (1997) gsi un dr segmolig Gwinn vum Griene Trikot bi dr Tour dur dr Erik Zabel. Wu dr friejer Masseur Jef D’hont anne 2007 dr Mannschafft systematisch Doping vorgworfe
47.08617.497Koordinate: 47° 5′ 9,6″ N, 17° 29′ 49,2″ O Rotschlammkatastrophe in Ungarn​ Am Mentig, 4. Oktober 2010, isch am 12.10 zwüsche Ajka un Devecser im ungarische Komitat Veszprém de Damm vu'me-ne Rotschlammlager vu de Magyar Alumínium Termelő és Kereskedelmi Zrt. (MAL) broche. Dodruffhii sin zwüsche 600.000 un 700.000 Kubiikmeter Rotschlamm usgloffe un hänn mittlerwiili e Flächi vu 40 Quadratkilometer übberschwämmt. Nüün Persone sin ums Läbe chuu. De Rotschlamm isch e alkalischs Material (pH 13), wu bi de Produktion vu Tonerde entstoht. Sini roti Farb hät er vum Iiseoxiid, em Material, wu allgemein als Rost bekannt isch. Er isch zwar radioaktiiv, d'Strahlig isch abber so gring, dass e duurhafti radioaktiivi Belastig usgschlosse wird. S Produkt, wu usgloffe isch, isch allerdings kei reine Rotschlamm gsi, sundern alkalischs Wasser mit Rotschlamm. Es wird vermüetet, dass 96-98 Prozänt vum Rotschlamm im Lager blibe isch. D'Flüssigkeit an sich isch allerdings nit giftig, Schäde entstönn numme, we'mer en nit glii abwäscht un er usdruchnet. Deno verursacht er wäge sinem hoche pH-Wärt Verbrännige un Verätzige uff de Hut. Bsunders d'Auge sin gfährdet un we'mer Rotschlamm abeschluckt, no cha-n-er au di innere Organ bschädige. Au d'Natuur drait Schäde devuu. In de Bäch vu de Umgäbig isch e Fischsterbe
D Elsàss-Rundfàhrt ìsch e Veloranne z Frànkrich. Dàs klin Ranne fehrt ìn fìmf Etàppe durich s Elsàss. Zem erschte Mol isch die Rundfàhrt ànne 2004 üsgedraa worre. Sì wurd vun dr UCI ìn dr Kàtegori 2.2 gfehrt. Zyter ànne 2007 ìsch sì Deil vun dr UCI Europe Tour. Offiziall Website vun dr Tour Alsace (Franzesch, Ditsch, Anglisch, Italienisch, Spanisch) Ergebnislischt Tour Alsace (radsportseiten.net)
D Stadt Tiberias (hebräisch טבריה Twerja, arabisch طبرية Ṭabarīya) ligt in Galiläa im Staat Israel (Nordbezirk), am Westufer vom See Genezareth, wo men em noch dr Stadt au „See vo Tiberias“ sait. Si het knapp 40.000 Iiwohner und isch die grössti Stadt im Jordantal. D Stadt goht vom See, wo 212 m under NN ligt, bis zun ere Höchi vo 457 m über em Wasserspiegel vom See (245 m über NN). Dr Herodes Antipas het vom Johr 17 CE mit em Baue vo dr Stadt agfange. Im Johr 19 isch si d Hauptstadt vo dr Tetrarchii Galiläa - Peräa. Dr Name Tiberias het dr Herodes dr Stadt zu Ehre vom Kaiser Tiberius ge. Vom dritte bis zum fümfte Johrhundert isch si s wichdigste kulturelle und religiöse Zentrum vom Judedum gsi. In Tiberius isch der Talmud volländet worde. Flavius Josephus: Antiquitates 18,36 Joseph Nasi, Herzog vo Naxos M. Avi-Yonah: The Foundation of Tiberias. In: IEJ 1 (1950/51), S. 160-169. Commons: Tiberias – Sammlig vo Multimediadateie
S Team Stuttgart isch e Radsport-Mannschaft gsi, wu anne 1989 vum Stuegerter Winfried Holtmann grindet woren isch un 1991 im Team Telekom ufgangen isch. S Team Stuttgart isch dr dritt Versuech gsi z Dytschland e Profi-Radsport-Mannschaft ufzböue noch em rokado-Team (bis 1976) un em Kotter Racing Team, wu s vu 1980 bis 1982 gee het. Dr Holtmann, wu Chefredakteur vu dr Sindelfinger Zeitung gsi isch, het syt 1971 Profi-Radränne z Bade-Wirttebärg organisiert, z. B. het er 1984 mit em Hofbräu-Sechs-Tage-Rennen s Stuegerter Segs-Däg-Ränne wider in s Läbe gruefe. 1987 het er d Tour de France in d Stadt brocht, Stuegert isch Ziilort vu dr dritte Etappe gsi un Startort vu dr vierte. Sponsore vum Team Stuttgart sin näbe dr Stadt Stuegert Daimler-Benz, d Fahrrad-Firma vum Eddy Merckx un s Frankfurter Versandhuus Brügelmann gsi. Dr Etat isch bi rund 2 Millione D-Mark im Johr gläge. Bekannti Fahrer vum Team Stuttgart sin dr Udo Bölts, dr Bernd Gröne, dr Darius Kaiser, dr Bernhard Rassinger, dr Ad Wijnands, dr Dean Woods un dr Werner Wüller gsi. Sportligi Leiter sin dr Hennie Kuiper (1989/1990) un dr Werner Stauff (1990) gsi, Di greschte Siig sin zweimol di dytsch Meischterschaft im Stroßeränne gsi (1989: Darius Kaiser,
Dr Tobias Steinhauser (* 27. Jänner 1972 z Lindeberg im Allgai) isch e ehmolige dytsche Radrännfahrer. Är isch dr Schwoger vum Jan Ullrich, wu mit em Steinhauser syyre Schweschter Sara ghyrote isch. Dr Steinhauser wohnt mit syyre Frau un syyne drej Chinder z Scheidegg im Allgai. No syyre Profi-Laufbahn isch er unter anderem ein vu dr Macher vu Jan-Ullrich Bikes. 1993 1. Platz Bundesligaränne Hannover 1994 1. Platz Gsamtwärtig Slowenie Rundfahrt, Dytsche Vizemeischter uf dr Stroß, Dytsche Meischter im Vierer Mannschaftszytfahre, 7. Platz Wältmeischterschaft z Sizilie, 5 internationali Etappesiig 1995 1. Platz Gsamtwärtig Giro della Regioni, 1. Platz Gsamtwärtig Steiermark Rundfahrt, 4 internationali Etappesiig 1997 3 Etappesiig Sachse-Tour, Siiger Criterium Wangen 1999 3. Gsamtwärtig Luxemburg-Tour 2000 Siiger Südafrika-Rundfahrt, Siiger GP Brisago, Siiger Hesse-Rundfahrt, 3. Gsamtwärtig Bayern-Rundfahrt, 5. Platz Wältmeischterschaft 2001 9. Gsamtwärtig Paris-Nizza, Siiger Criterium Wangen 2002 Siiger Einzelzytfahre Tour de Suisse, 3. Gsamtwärtig Dytschland Tour, 2. Platz Einzelzytfahre Dytschland Tour 2003 3. Platz Mannschaftszytfahre Tour de France, Uuszeichnig "sympathischste Fahrer vu dr Dytschland-Rundfahrt" 1987 - 1988: Rad Union Wangen, Jugend 1989 - 1990: RSG Heilbronn, Juniore 1991: Sportvereinigung Stuttgart-Feuerbach, Amateur, Bundesliga 1992 - 1995: RSV Öschelbronn, Amateur, Bundesliga 1996 - 1997: Ceramchi Refin, Italie 1998: Vitalicio Seguros, Spanie 1999:
Die Schneider von Schönau isch a Komischa Opr en drei Akt vom hollendischa Kombonischda Jan Brandts-Buys (1868 bis 1933), wo abr et – wia dr Titl vrmuada lôôt – em badischa Scheenau schbiilt, sondrn em wirdabergischa Schwarzwaldstädtle Liibazell. Da Tekscht drzua hend dr Ignaz Michael Welleminsky ond dr Bruno Warden gschriiba. S erscht Môl uf d Bihne komma isch des Werk am 1. April 1916 en dr Hofopr z Dresden, wo heitzodag „Semperoper“ hoißt. Dr Erfolg isch riisagrauß gwäa. Des Werk hot’s zo ibr 1.000 Uffihronga brôcht. Oina dauret so rond zwoi Stond. Firs Orkeschtr braucht ma zwoi Fleeda, genausoviil Oboa, Klarinedda ond Fagodd, viir Herner, zwoi Trombeda, drei Posauna, a middlgrauß Schlagwerk, a Harf, a Orgl ond dreißg Streichr. Dui Opr schbiilt en Liibazell em Schwarzwald so om 1830 rom, dr erscht Ufzug em Uhralada vom Schultes ond Uhrmachrmoischtr Chrischtian Folz, dr zwoit em Gärtle vo dr Veronika Schwälble ond dr dridd uf-em Marktplatz. Dr Handwerksbursch Florian hot scho lang a Aug uf sei jonga bildscheena Scheffe Veronika Schwälble gwôrfa, wo seit a baar Jôhr Witwe ischt. Er hot sich bisher bloß et traut, ehra zo saga, dass’r se môôg. Drom basst-em’s ibrhaupt et, dass uf oimôl drei Schneidr
Dr Liu Xiaobo (chin. 劉曉波 / 刘晓波; Pinyin: Liú Xiǎobō; Mandarin-Uussproch: [ljǒʊ̯ ɕjɑ̀ʊ̯pɔ́]; * 28. Dezämber 1955 z Changchun, Volksrepublik China; † 13. Juli 2017 z Shenyang) isch e chinesische Schriftsteller un Dissidänt gsi. Dr Liu isch Dozänt an dr Pädagogische Universität Peking gsi un syt 2003 Bresidänt vum chinesische Pen-Club vu unabhängige Schriftsteller. Dr Liu Xiaobo het z Peking gläbt, voreb er vu 2009 bis 2017 im e Gfängnis, 500 Kilometer vu synere Haimetstadt ewäg, in dr Provinz Liaoning gsi isch. Am 10. Dezämber 2010 isch em dr Fridesnobelpryys verlihe wore. Im Dezämber 2008 het er mit 302 andere Intellektuälle s im Internet vereffentligt Burgerrächtsmanifescht Charta 08 zum Internationale Dag vu dr Mänscherächt unterstitzt un isch wäge „Untergrabig vu dr Staatsgwalt“ feschtgnuu wore. Im Juni 2009 isch offiziäll gege ihn Aachlag erhobe wore. Am 24. Dezämber 2009 isch er zue elf Johr Haft verurdeilt wore. Am 26. Juni 2017 isch er in e Chrankehuus verlait wore, wel er Läberchräbs im e spote Stadium ghaa het. Fir e Bhandlig in s Uusland uusraise het er nit derfe. Am 13. Juli 2017 isch er im Alter vu 61 Johr gstorbe. Dr Liu Xiaobo isch vu 1969 bis 1973 mit syyne Eltere
De Mohammad Omar (paschtunisch انجنير محمد عمر) † 8. Oktober 2010) isch Gouverneur vo de afghanische Provinz Kundus gsi. Wo Afghanistan vo de Taliban befreit worde isch, isch de Omar im 2004 Gouverneur vo de Provinz Kundus worde. D Provinz ligt im Norde vom Land und wird vo de dütsche Bundeswehr kontrolliirt. Im Lauf vom Joor 2010 isch d Sicherheitslag geng schlächter worde und kurz nachdem en Bundeswehrsoldat bi eme Aaschlag ums Läbe Cho isch, isch au de Omar bi eme Aaschlag ums Läbe cho. In de Nachbarprovinz vo Kundus, z Tachar het er inere Moschee am Fritigsgebät teilgnoo. In dere Moschee isch am 8. Oktober 2010 en Sprengsatz explodiirt und het de Omar und anderi Muslim, wo derte zum Gebät sind zämme gsi, töt. Matthias Gebauer und Shoib Najafizada: Taliban töten Gouverneur von Kunduz. In: Spiegel Online. 8. Oktober 2010, abgruefen am 8. Oktober 2010 (dütsch).
Die Zionistischi Wältorganisation (hebr. ההסתדרות הציונית העולמית) isch 1897 am Erste Zionistekongräss z Basel as die Zionistischi Organisation (hebr. ההסתדרות הציונית), churz änglisch ZO, gründet worde. Ihre Name isch offiziel im Januar 1960 in World Zionist Organisation, churz WZO, abgänderet worde. Die Zionistischi Organisation isch e Dachverband für die zionistischi Bewegig gsi und het zum Ziil gha, e jüdischi Heimet in Palestina z gründe. Dr Herzl, wo zsämme mit em Max Nordau und em Zvi Schimschi dr erst Kongräss z Basel organisiert het, het in siim Dagebuech gschriibe: «in Basel habe ich den Judenstaat gegründet», au wenn er gwüsst het, ass dr Wäg zum e Staat no lang wurd si. Dank em ZO, won en Art jüdischi Schatteregierig vo Palestina gsi isch, het dr Staat Israel, won er am 14. Mai 1948 usgrüeft worden isch, schon e Huffe administrativi Iirichdige gha. Lueg Chapter 2: The Seven Years of Herzl Archivlink (Memento vom 25. Jänner 2010 im Internet Archive) of Zionism – The First 120 Years Archivlink (Memento vom 22. Septämber 2010 im Internet Archive) vo dr Jüdische Agentur.
De Name vo de Alemanne het im Lauf vo de Zitt Ändrige i de Bidüttig und im Gibruuch dörloffe. Es isch dr Name vom emen alte Volk. Nochem Dude werd Alemanne und Alemannisch mit em vokaal «E» gschribe, d Form mit emene «A» i de zwoot Silbe chunnt nöd vor. Trotzdem het sich i de wüsseschaftliche Literatur z Tütschland und i de tütsche Wikipedia d Verwendig vo de Form Alamanne (mit a) för s historische Volch döregsetzt. Bigründet werd da dodemit, as ase en Underschaidig zu de "noizittliche" Alemanne (mit e) gschaffe werdi. Die Lösig werd vo ainzelne Wösseschaftler verworfe, so vom Dieter Geuenich, wo maint, me schriibi onöd "Francen" oder "Saxen". I de Schwiiz werd fast nume d Form Alemanne miteme «E» bruucht. Im Latinische luutet de Name maist Alamanni uf Altgriechisch hüüffig ᾿Αλαμανοί, Alamanoí, mit aim «N», aber au ᾿Αλαμαννοί, Alamannoí. De Stammname Alamanni isch zerstmool authentisch för s Joor 289 bilait. Zwoor nenet antiki Quelle im Zämehang mitem Chaiser Caracalla (211-217) ᾿Αλαμβαννοί, Alambannoí und ᾿Αλβανοί, Albanoí, wo e Tail vo de Wösseschaftler i "Alamannoí" verbessere möcht. Denn hettis scho vor em Dörbruch vom Limes Alemanne ggee, wa vomene Tail vo de Wösseschaftler bizwiiflet werd, well si d
Dr Thorsten Fink (* 29. Oktober 1967 z Dortmund) isch en ehemolige dütsche Fuessballspiiler. Er isch vo 2009 bis 2011 dr Trainer vom FC Basel und 2018/2019 vom Grasshopper Club Züri gsi, sit 2019 schafft er bi Vissel Kōbe. Er het zämme mit em FCB scho nach einr Saison s Double gholt (das heisst: er isch Cupsieger worde und ei Wuche spöter Meischter). Dr Thorsten Fink uf Fussballdaten.de Thorsten Fink in dr Datebank vu Weltfussball.de Thorsten Fink uf dr Websyte vo dr Swiss Football League Artikel zur Beurlaubig vom Thorsten Fink mit ere Chronik vo siner Zit bim FC Ingolstadt 04
D Joan Alston Sutherland DBE OM (* 7. November 1926 z Sydney, New South Wales; † 10. Oktober 2010 z Gämf, Schwiiz) isch e australischi Sopranistin gsi. Mit nüünzähni het si am Konservatorium z Sydney afo studiere. Si isch z Australie ufdräte bevor si 1951 uf London gangen isch, zum ihri Usbildig wiiterzfüehre. E Johr druf het si as 1. Dame im Mozart siiner Zauberflöte am Royal Opera House in Covent Garden debütiert, wo ihri Begabig as Koloratursopranistin entdeckt worden isch. Si het sich zu einere vo de beste Sängerinne in ihrem Fach entwigglet und het in de Johr druf an de grosse Operehüüser gsunge: 1959 an dr Wiener Staatsoper, 1960 an dr Mailänder Scala, 1961 an dr New Yorker Metropolitan Opera, wo si d Titelpartii im Gaetano Donizetti siiner Lucia di Lammermoor under em Dirigänt Silvio Varviso, wo denn au siis Debüt geh het, gsunge het. Ihri Fan hai ere La Stupenda (Die Wunderbari) gsait. 1983 het si an dr Metropolitan Opera e sehr erfolgriichs Comeback gmacht in ihrer Glanzrolle vo dr Lucia di Lammermoor. 1961 isch d Joan Sutherland Commander of the British Empire worde, 1978 Dame Commander und 1991 het si d Königin Elizabeth II. persönlig mit
Dr Solomon Burke (* 21. März 1940 z Philadelphia, Pennsylvania; † 10. Oktober 2010 z Haarlemmermeer, Holland) isch en US-amerikanische Soul- und Rhythm-and-Blues-Singer gsi. 1955 isch er bin ere Taläntshow entdeckt worde und er het e Verdrag bi de Apollo Records übercho. Er het kei Erfolg gha bis er 1960 für Atlantic Records het afo schaffe. Dr Höhepunkt vo siiner Popularität isch in de 1960er Johr gsi, und er het Singer wie dr Mick Jagger, dr Rod Stewart und dr Tom Jones beiiflusst. Dr Burke het au as Komponist gschafft und Hits wie Everybody Needs Somebody to Love gschriibe. Apollo: Christmas Presents / When I’m All Alone (#485), Dezember 1955 I’m in Love / Why Do Me That Way (#487), Februar 1956 I’m All Alone / To Thee (#491), Mai 1956 No Man Walks Alone / Walking in a Dream (#500), September 1956 You Can Run but You Can’t Hide / A Picture of You (#505), November 1956 This Is It / I Need You Tonight (#511), April 1957 You Are My One Love / For You and You Alone (#512), Juni 1957 They Always Say / Don’t Cry (#522), März 1958 My Heart Is a Chapel / This Is
D Vereinigung vu Schwebisch-Alemannische Narrezimft isch dr 1924 grindet Dachverband vu 67 draditionäll uusgrichtete Narrezimft vu dr schwebisch-alemannische Fasnet. D Narrezimft lige in dr Regierigsbezirk Fryybeg, Dibenge, Schwabe un in fimf Kanton vu dr Dytschschwyz. D Vereinigung vu Schwebisch-Alemannische Narrezimft isch am 16. Novämber 1924 as erschte Dachverband vu dr schwebisch-alemannische Fastnet z Villinge grindet wore. Grindigsmitgliider sin 13 Narrezimft un -verein gsi vu Briilinge, Elzach, Eschinge, Hasle, Hifinge, Laufeburg, Oberndorf, Offeburg, Rautweil, Schramberg, Stocke, Villinge un Waldshuet. Grindet zerscht unter em Arbetstitel Gauverband badischer und württembergischer Narrenzünfte isch uf dr Hauptversammlig am 30. Novämber 1930 z Oberndorf dr Name Vereinigung Schwäbisch-Alemannischer Narrenzünfte bschlosse wore. Dr erscht Bresidänt vu dr Vereinigung isch dr Benjamin Grüninger vu Villinge gsi, wu scho anne 1927 gstorbe isch. Syy Noofolger isch dr Albert Fischer wore, wu au Mitgliid vu dr Narrozumft Villinge gsi isch. Wu d Nationalsozialischte z Dytschland 1933 an d Macht chuu sin, het des au Folge gha fir d Vereinigung. Ab 1934 het sich dr Bresidänt Fierer gnännt un d Vereinigung isch dr Ryychskulturchammere vu dr NSDAP byydrätte. Anne 1937 het z Minche e vu dr Nationalsozialischte organisierte Karnevalskongress stattgfunde, wu au dr Albert Fischer as Vorsitzer vu dr Vereinigung deilgnuu